《齐山图》
宋代·张伯玉

东南真赏有齐山，路隔江湖到者难。
绝笔扫成千仞翠，数峰高挂一堂寒。
林僧旧居云泉侣，刺史今为侍从官。
还似东阳午涵碧，丹青写入雍州看。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。